दिल्ली में फिर 73 रुपये लीटर से ज्यादा हुआ पेट्रोल, डीजल के दाम भी बढ़े | Newsonfloor.com
दिल्ली में फिर 73 रुपये लीटर से ज्यादा ...
नई दिल्ली, 20 सितम्बर (आईएएनएस)। पेट्रोल और डीजल के दाम में लगातार चौथे दिन शुक्रवार को वृद्धि का सिलसिला जारी रहा, इन चार दिनों मंे देश की राजधानी दिल्ली में पेट्रोल का भाव एक रुपये लीटर से ज्यादा की वृद्धि के साथ फिर 73 रुपये प्रति लीटर के पार हो गया है। पेट्रोल शुक्रवार को दिल्ली में 35 पैसे, कोलकाता और मुंबई में 34 पैसे जबकि चेन्नई में 37 पैसे प्रति लीटर महंगा हो गया, जोकि जुलाई के बाद की सबसे तेज वृद्धि है। डीजल के दाम में भी फिर दिल्ली और कोलकाता में 28 पैसे जबकि मुंबई और चेन्नई में 30 पैसे प्रति लीटर की बढ़ोतरी हुई है।
राष्ट्रीय राजधानी क्षेत्र दिल्ली में इन चार दिनों में पेट्रोल के दाम में 1.03 रुपये जबकि डीजल के दाम में 86 पैसे प्रति लीटर का इजाफा हुआ है। इससे पहले पांच जुलाई को पेश आम बजट में पेट्रोल और डीजल पर विशेष उत्पाद कर व सड़क उपकर में एक-एक रुपये की वृद्धि का एलान किए जाने के बाद उसके अगले ही दिन दिल्ली मंे पेट्रोल का भाव 2.45 रुपये प्रति लीटर बढ़ गया था।
अंतर्राष्ट्रीय वायदा बाजार इंटरकांटिनेंटल एक्सचेंज पर बेंचमार्क कच्चा तेल ब्रेंट क्रूड के नवंबर डिलीवरी वायदे में शुक्रवार को पिछले सत्र के मुकाबले 0.76 फीसदी की तेजी के साथ 64.84 डॉलर प्रति बैरल पर कारोबार चल रहा था।
कॉरपोरेट कर में कटौती से जोश में आया बाजार, 1900 ...
वित्तमंत्री ने की कॉरपोरेट कर घटाने की घोषणा (लीड...